**COMUNICAT DE PRESĂ**  
**Examenul de Bacalaureat 2024–2025**

📚 Astăzi, 13 iunie 2025, s-a desfășurat cea de-a treia probă scrisă a examenului național de Bacalaureat, destinată elevilor din clasele a XII-a și a XIII-a (seral/frecvență redusă), anul școlar 2024–2025.

📚Elevii au susținut proba E.d) – proba la alegere a profilului și a specializării.

📚 În județul Vrancea, dintr-un total de 1.652 de elevi înscriși pentru această probă, 1.618 au fost prezenți, iar 34 de elevi au absentat.

📚Disciplinele la care s-a susținut proba E.d) în județul Vrancea, au fost: Anatomie și fiziologie umană, genetică și ecologie umană, Biologie vegetală și animală, Chimie anorganică, Chimie organică, Economie, Filosofie, Fizică – profil REAL, Fizică – profil TEHNOLOGIC, Geografie, Informatică MI C/C++, Informatică SN C/C++, Logică, argumentare și comunicare, Psihologie, Sociologie.

📚Examenul de Bacalaureat reprezintă un reper esențial în parcursul educațional al elevilor, marcând finalizarea învățământului liceal și validând nivelul de pregătire necesar pentru accesul în învățământul superior sau pentru integrarea activă în societate și pe piața muncii.

📚 Evaluarea lucrărilor redactate de elevi se va realiza prin intermediul platformei de evaluare digitalizată.

📚Primele rezultate ale examenului de Bacalaureat 2025 vor fi afișate în data de 20 iunie 2025.

Președinte al Comisiei județene de organizare a Examenului național de Bacalaureat  
Inspector școlar general,  
prof. dr. Livia-Silvia MARCU

Vicepreședinte al Comisiei județene de organizare a Examenului național de Bacalaureat  
Inspector școlar, MI,  
prof. Melania Emanuela PĂTRĂȘCANU